《和平父游紫霄韵二首 其二》
宋代·林希逸

诸贤盛气趋华毂，一老閒吟乐考槃。旧友醉乡祇白堕，新衔散地号黄冠。

束刍已了林宗吊，孤石因陪子美看。绝顶洪崖肩可拍，乘风何许觅还丹。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。